Bekeščaba
Bekeščaba – miestas Vengrijos pietryčiuose, ~20 km į vakarus nuo Rumunijos sienos, netoli Kerešo upės; Bėkėšo medės centras. Keliai į Debreceną, Brandą, Segedą, Kečkemėtą. Mašinų (žemės ūkio, staklių, elektrotechnikos), tekstilės (kilimų, siuvimo), avalynės, maisto (malimo, mėsos, vaisių ir daržovių perdirbimo), medienos apdirbimo, popieriaus, poligrafijos pramonė, statybinių medžiagų (plytų, betono) gamyba. Netoli Bekeščabos gaunamos gamtinės dujos. Mineralinių versmių kurortas, sanatorijos. Yra XVIII a. barokinė, XIX a. klasicistinė bažnyčios, XIX a. rotušė, Mihály Munkácsy muziejus.